SINGER ออกหุ้นกู้ 1 พันล.อายุ 3 ปี 3 เดือน ดบ. 5.75% ขายกองทุน-รายใหญ่ 14-16 ธ.ค.นี้
SINGER ออกหุ้นกู้ 1 พันล.อายุ 3 ปี 3 เดือน ดบ. 5.75% ขายกองทุน-รายใหญ่ 14-16 ธ.ค.นี้
23 พ.ย. 2563

บริษัท ซิงเกอร์ประเทศไทย จำกัด (มหาชน) หรือ SINGER ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2563 มูลค่าไม่เกิน 1,000 ล้านบาท อายุ 3 ปี 3 เดือน ครบกำหนดไถ่ถอนปี พ.ศ. 2567 มีอัตราดอกเบี้ยคงที่ 5.75% ต่อปี ชำระดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 14-16 ธ.ค.63 ผ่าน บล.โกลเบล็ก บล.เอเซีย พลัส และ บล.กรุงไทย ซีมีโก้ เป็นผู้จัดการการจัดจำหน่ายหุ้นกู้
โดยบริษัท ทริสเรทติ้ง จำกัด จัดอันดับความน่าเชื่อถือของบริษัทที่ BBB- แนวโน้ม Stable เมื่อวันที่ 31 ส.ค.63
ทั้งนี้ บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้เพื่อใช้ในการรองรับการขยายธุรกิจของบริษัท และ/หรือ เป็นเงินทุนหมุนเวียนในการดำเนินงาน ซึ่งคาดว่าจะนำเงินที่ได้จากการเสนอขายหุ้นครั้งนี้ทั้งจำนวนไปใช้ในการดำเนินการดังกล่าวภายในเดือน มี.ค.64